کلمبیا هر رو د سال یه گل شادینه داره. بیشتر د گات نوم دیارتری شادینه یا د ولات کلمبیا (چی نماشتگا کالی، دنگ شادینه بارانکیولا و شادینه تیارت Iberoamerican و همچنی شادینه گلیا) ئه که ولاتگردیا میان د ای ولات . آئمیا فره ای د گات جشن کریسمس و جشنیا خودصلاداری ولات کلمبیا میان وه ای ولات. وا یه که جمجالیا جئنی فره ای که هان د ولات کلمبیا چی FARC و دسه یا چریکی هنی د ای ولات، هنی ئم انازه ولاتگردیا که میان د ای ولات فره رئته وارو . دلیل اصلی ای چیا یه نهریس کومره ولات سی دیر کردن دسه یا شورشی د شهریا گپ و جایا هنی که ولاتگردیا مین زایاره ای نه وه خوشو موکیس می کنه ریکرد خوئی داره. د گات ری کار اومائن سرکومره ولات یورایب د سال 2002 زایشتی وه و وارو بردن آز نظامی دولت و همچنی وارو بدن بیین پلیس د شهریا تونسه امنیت و آرامشت نه د ولات کلمبیا بوره وارو. و ای کنشتگریا نتیجه یا فره نازاری سی اموری ولات کلمبیا راس کرده. د پایه گزارشتیا سامونجا مین زایاره ای ولاتگری د سال 2004 زایشتی، کلمبیا د مینجا سالیا 2000 تا 2004 زایشتی د انازه جذم ولاتگرد د راساگه امریکا هارگه د گرینج سوم بیه.(۲/۹٪) تئنا پرو و سورینام رشتشو د ای باره د ولات کلمبیا بیشتر بیه.[۲]